**ΣΧΕΔΙΟ ΔΗΜΟΣΙΕΥΣΗΣ**

**ΕΝΩΣΗΣ ΚΟΙΝΟΤΗΤΩΝ ΚΥΠΡΟΥ**

Η Ένωση Κοινοτήτων Κύπρου ιδρύθηκε το 1990 με απόφαση που λήφθηκε σε κοινή σύσκεψη των Επαρχιακών Ενώσεων Κοινοτήτων Λευκωσίας, Λεμεσού, Πάφου, Λάρνακας και Ελεύθερης Αμμοχώστου.

<https://www.ekk.org.cy/ekk/istoriko/>

**ΕΔΡΑ**

Η έδρα της Ένωσης βρίσκεται στη Λευκωσία, στη διεύθυνση: Κυβερνητικές Κατοικίες 52, 2063 Στρόβολος, Λευκωσία.

<https://www.ekk.org.cy/ekk/katatastiko/#toggle-id-2>

**ΣΤΟΧΕΙΑ ΕΠΙΚΟΙΝΩΝΙΑ**: <https://www.ekk.org.cy/epikinonia/>

**ΛΕΙΤΟΥΡΓΙΑ ΚΟΙΝΟΤΗΤΩΝ ΚΑΙ ΑΡΜΟΔΙΟΤΗΤΕΣ**

Η λειτουργία των Κοινοτήτων καθώς και οι αρμοδιότητες που κέκτηνται οι Κοινοτάρχες και τα Συμβούλια Κοινοτήτων διέπονται κυρίως από τις πρόνοιες του **Περί Κοινοτήτων Νόμου που έχει ψηφιστεί το 1999** καθώς και άλλες Nομοθεσίες και Κανονισμούς.

<http://www.cylaw.org/nomoi/enop/non-ind/1999_1_86/full.html>

<https://www.ekk.org.cy/nomothesies-kanonismoi/>

**ΣΚΟΠΟΙ ΤΗΣ ΕΝΩΣΗΣ**

Βασικός σκοπός της Ένωσης είναι η έκφραση απόψεων προς οποιαδήποτε Αρχή, Σώμα, Οργανισμό ή πρόσωπο, συμπεριλαμβανομένης της Κυβέρνησης και της Βουλής και η διεκδίκηση από τη πολιτεία, θεμάτων που σκοπό έχουν την ανάπτυξη και διεύρυνση του θεσμού της Τοπικής Αυτοδιοίκησης καθώς και η συμμετοχή της σε Διεθνής Όργανα Τοπικής Αυτοδιοίκησης και η εκπροσώπησή της σε Τοπικά και Διεθνή Συνέδρια.

<https://www.ekk.org.cy/ekk/skopoi-tis-enosis/>

**ΜΕΛΗ ΤΗΣ ΕΝΩΣΗΣ**

Μέλη της Ένωσης είναι όλες οι Επαρχιακές Ενώσεις Κοινοτήτων. Οι Επαρχιακές Ενώσεις αντιπροσωπεύονται εις την Ένωση δια των εκάστοτε εκλελεγμένων εκπροσώπων αυτών ως προνοείται από το Καταστατικό της.

Επίσης Μέλη της Ένωσης είναι οι Κοινότητες της Κύπρου οι οποίες θα αντιπροσωπεύονται δια των Κοινοταρχών τους. Οι Κοινότητες καθίστανται Μέλη κατόπιν υποβολής αίτησης προς το Διοικητικό Συμβούλιο της Ένωσης η οποία υποβάλλεται σ’ αυτό υπό του Κοινοτικού Συμβουλίου δια του Κοινοτάρχη.

<https://www.ekk.org.cy/meli-koinotites/>

<https://www.ekk.org.cy/ekk/katatastiko/#toggle-id-3>

**ΑΞΙΩΜΑΤΟΥΧΟΙ**

Η Ένωση διοικείται από Διοικητικό Συμβούλιο αποτελούμενο από τον Πρόεδρο, Αντιπρόεδρο, Γενικό Γραμματέα και Ταμία των Επιτροπών των Επαρχιακών Ενώσεων Λευκωσίας, Λεμεσού, Λάρνακας, Πάφου, τον Πρόεδρο και Αντιπρόεδρο της Ένωσης Κοινοτήτων Ελεύθερης Αμμοχώστου, τριών εκπροσώπων που θα υποδεικνύονται από τις Κατεχόμενες Κοινότητες της Επαρχίας Κερύνειας, δύο εκπροσώπων που θα υποδεικνύονται από τις κατεχόμενες Κοινότητες Επαρχίας Αμμοχώστου και ενός εκπροσώπου που θα υποδεικνύεται από τις Κατεχόμενες Κοινότητες της Επαρχίας Λευκωσίας.

<https://www.ekk.org.cy/ekk/dioikisi-organosi/>

**ΕΞΟΔΑ**

Ο Πρόεδρος σε συνεργασία με τον Εκτελεστικό Γραμματέα ετοιμάζει τον προϋπολογισμό του επόμενου χρόνου τον οποίον υποβάλλει στο Διοικητικό Συμβούλιο το οποίον με τη σειρά του τον καταθέτει για έγκριση στη Γενική Συνέλευση της Ενωσης. <https://www.ekk.org.cy/ekk/katatastiko/#toggle-id-8>

**ΠΟΡΟΙ**

Oι πόροι της Ένωσης προέρχονται από συνεισφορές των Μελών της και άλλες εισφορές από οιονδήποτε Μέλος, Οργανισμό, Αρχή, Νομικό ή φυσικό πρόσωπον, συμπεριλαμβανομένης και της Κυβερνήσεως, που μπορούν να καταβάλουν προς την Ένωση ή να προσφέρουν οποιανδήποτε βοήθεια για την εξυπηρέτηση των σκοπών της.

<https://www.ekk.org.cy/ekk/katatastiko/>

**ΓΕΝΙΚΗ ΣΥΝΕΛΕΥΣΗ**

Ανώτατο Όργανο της Ένωσης είναι η Γενική Συνέλευση η οποία συνέρχεται μια φορά το χρόνο και έκτακτα όποτε κρίνεται σκόπιμο και αποφασίζει για όλα τα θέματα.

<https://www.ekk.org.cy/ekk/katatastiko/#toggle-id-4>

Ο Πρόεδρος της Ένωσης, εκπροσωπεί την Ένωση σε οποιαδήποτε Αρχή ή Οργανισμό, εκτελεί τις αποφάσεις του Διοικητικού Συμβουλίου σε συνεργασία με τον Γραμματέα της Ένωσης, ο οποίος περαιτέρω ευθύνεται για την κανονική λειτουργία της Ένωσης καθώς και την διεκπεραίωση των εργασιών της. <https://www.ekk.org.cy/ekk/katatastiko/#toggle-id-16>

Η Ένωση εκπροσωπείται στην Επιτροπή των Περιφερειών (CdR) της Ευρωπαϊκής Ένωσης και στο Κογκρέσο των Τοπικών και Περιφερειακών Αρχών του Συμβουλίου της Ευρώπης (CLRAE).

<https://www.ekk.org.cy/ekk/diethneis-synergasies/>

<https://www.ekk.org.cy/chrisimes-syndeseis/>

**ΙΣΤΟΣΕΛΙΔΑ ΕΝΩΣΗΣ ΚΟΙΝΟΤΗΤΩΝ ΚΥΠΡΟΥ**

Όλες οι πληροφορίες που αφορούν την οργάνωση, τη δομή της Ένωσης Κοινοτήτων Κύπρου, το Καταστατικό καθώς, είναι προσβάσιμες δωρεάν στην ιστοσελίδα της Ένωσης

<https://www.ekk.org.cy/>

https://www.ekk.org.cy/anakinosisekdilosis/

Επίσης αναρτημένα είναι τα στοιχεία επικοινωνίας με τα Κοινοτικά Συμβούλια καθώς και οι ιστοσελίδες Κοινοτικών Συμβουλίων.

<https://www.ekk.org.cy/meli-koinotites/>

**ΚΟΙΝΟΤΙΚΑ ΣΥΜΒΟΥΛΙΑ**

Τα Kοινοτικά Συμβούλια και τα Συμβούλια Συμπλέγματος Κοινοτήτων απαριθμούνται στις ελεύθερες περιοχές σε 349, εκπροσωπούν περίπου το 40% του πληθυσμού και το 90% της εδαφικής έκτασης της Κύπρου. Οι Τοπικές Αρχές των Κοινοτήτων, έχουν αγροτικό, τουριστικό ή και ακόμη βιομηχανικό χαρακτήρα και είναι διάσπαρτες σε ορεινές, ημιορεινές, πεδινές και παράλιες περιοχές της νήσου.

**ΚΑΤΕΧΟΜΕΝΑ ΚΟΙΝΟΤΙΚΑ ΣΥΜΒΟΥΛΙΑ**

Τα 137 Κοινοτικά Συμβούλια του Βορείου Τμήματος της Κύπρου, που κατέχεται από το 1974 από τα Τούρκικα στρατεύματα εισβολής, δεν εφαρμόζουν τις εξουσίες και αρμοδιότητες που τους παρέχει ο Περί Κοινοτήτων Νόμος, διατηρούν όμως τη νομική τους οντότητα στο ελεύθερο Νότιο Τμήμα της Δημοκρατίας, οι θεσμοί υπάρχουν, οι άνθρωποι υπάρχουν και τους λείπει η γη τους. Δραστηριοποιούνται σε εκδηλώσεις διατηρώντας άσβεστη τη φλόγα της επιστροφής στις κατεχόμενες Κοινότητες τους, μέχρι την απελευθέρωση τους και επαναδραστηριοποίηση τους ως Τοπικές Αρχές, ασκώντας τις εξουσίες τους και επί του εδάφους τους.

Οι πόροι των Κατεχόμενων Κοινοτήτων, σε ότι δραστηριοποιούνται τυγχάνουν μικρής κρατικής χορηγίας.

<https://www.ekk.org.cy/meli-koinotites/>